**УПУТСТВО**

**ЗА УЧЕШЋЕ НА КОНКУРСУ** **ЗА БЕСПОВРАТНО СУФИНАНСИРАЊЕ АКТИВНОСТИ НА УНАПРЕЂЕЊУ СВОЈСТАВА ЗГРАДЕ - ЗАМЕНА УЛАЗНИХ ВРАТА, МОЛЕРСКО-ФАРБАРСКИ РАДОВИ И ЗАМЕНА ПОШТАНСКИХ САНДУЧИЋА НА ЗАЈЕДНИЧКИМ ДЕЛОВИМА ЗГРАДЕ, ЗА 2023. ГОДИНУ, НА ТЕРИТОРИЈИ ГРАДСКЕ ОПШТИНЕ ЧУКАРИЦА,**

**УРБАНИСТИЧКА ЗОНА XVII**

Председник Градске општине Чукарица је расписао Јавни конкурс за беспосвратно суфинансирање активности на унапређењу својства зграде(у даљем тексту „Конкурс“) у којем је наведено да активности на унапређењу својстава зграде подразумевају замену улазних врата и поштанских сандучића, молерско-фарбарске радове и упутио позив стамбеним заједницама на територији ГО Чукарица да доставе пријаве за бесповратно суфинансирање активности на унапређењу својстава зграде, у складу са Одлуком о бесповратном суфинансирању активности на инвестиционом одржавању и унапређењу својстава зграде („Службени лист града Београда“, број 96/17, 101/19), коју је донела Скупштина Града Београда.

Како би својим суграђанима олакшала пријављивање на Конкурс, Градска општина Чукарица је припремила упутство за управнике стамбених заједница који желе да се успешно пријаве на Конкурс.

У наставку следе кораци за пријављивање:

# КОРАК

## **РЕШЕЊЕ О РЕГИСТРАЦИЈИ СТАМБЕНЕ ЗАЈЕДНИЦЕ И УПИСУ УПРАВНИКА У РЕГИСТАР СТАМБЕНИХ ЗАЈЕДНИЦА**

 Сва решења о упису управника у Регистар стамбених заједница објављују се у Регистру стамбених заједница.

 Републички геодетски завод води јединствену, централну, јавну, електронску базу података у којој су обједињени подаци о стамбеним заједницама из свих регистара на територији Републике Србије и у исту се може извршити увид на сајту [https://katastar.rgz.gov.rs/stambenezajednice.](https://katastar.rgz.gov.rs/stambenezajednice)

 Мандат управника траје четири године, ако одлуком о избору није одређено краће време, а по истеку времена на које је изабран може бити поново биран.

 Посебно апелујемо на управнике стамбених заједница који су изабрани 2018. године да провере да ли им је мандат истекао.

 Напомињемо да се сва документација доставља у два примерка, тако да је потребно припремити **ДВА ПРИМЕРКА РЕШЕЊА О УПИСУ УПРАВНИКА У РЕГИСТАР**

 **СТАМБЕНИХ ЗАЈЕДНИЦА** (оба примерка решења се достављају у копији; може бити достављена копија из Регистра стамбених заједница – са сајта <https://katastar.rgz.gov.rs/stambenezajednice>).

# КОРАК

## **ЗАПИСНИК СА ОДЛУКОМ СКУПШТИНЕ СТАМБЕНЕ ЗАЈЕДНИЦЕ О УЧЕСТВОВАЊУ НА ЈАВНОМ КОНКУРСУ И САГЛАСНОШЋУ-ПОТПИСИМА 51% ВЛАСНИКА ПОСЕБНИХ ДЕЛОВА ЗГРАДЕ**

 Градска општина Чукарица је припремила модел записника са седнице Скупштине стамбене заједнице на којој ће се разматрати приоритетна активност/приоритетне активности на унапређењу својстава зграде и донети одлука о учествовању на Конкурсу и давању овлашћења управнику стамбене заједнице да поднесе пријаву на Конкурс са пратећом документацијом.

 Чланом 45. став 1. Закона о становању и одржавању зграда („Службени гласник РС“, број 104/16 и 9/20 – др. Закон) прописано је да кворум за одржавање и рад седнице скупштине чини обична већина од укупног броја гласова чланова који имају право гласа по одређеном питању.

 Чланом 44. став 4. Закона о становању и одржавању зграда прописано је да власник посебног дела може гласати и писаним или електронским путем, у ком случају се за потребе израчунавања кворума сматра да тај члан стамбене заједнице присуствује седници.

 Приликом разматрања приоритетне активности важно је да чланови Скупштине стамбене заједнице реално процене своје могућности за финансирање одређене активности.

 Укупан износ средстава опредељен Буџетом Градске општине Чукарица за ову намену износи 30.000.000,00 са ПДВ-ом.

 Средства за учешће у финансирању активности на унапређењу својстава зграде обезбеђује Градска општина Чукарица и могу максимално износити 90% предрачуна потребних финансијских средстава.

 Такође, треба имати у виду да је обавеза стамбене заједнице да, ако дође до потписивања уговора о суфинансирању, уплати, на рачун општине, у року од 3 радна дана, недостајућа финансијска средства по предмеру и предрачуну радова (обавезно учешће стамбене заједнице у пројекту - мин 10%).

 Максимални износ средстава по једној стамбеној заједници који обезбеђује Градска општина Чукарце је до 350.000,00 динара са ПДВ-ом.

**ПРИМЕРИ:**

1. Уколико је на основу предрачуна процењено да ће радови коштати 200.000,00 динара са ПДВ-ом, Градска општина Чукарица може максимално суфинансирати 90% предрачуна потребних финансијских средстава, односно 180.000,00 динара са ПДВ-ом, а стамбена заједница би обезбедила 20.000,00 динара са ПДВ-ом.
2. Уколико је на основу предрачуна процењено да ће радови коштати 500.000,00 динара са ПДВ-ом, Градска општина Чукарица може максимално суфинансирати 350.000,00 динара са ПДВ-ом, а стамбена заједница би била у обавези да обезбеди остатак средстава, односно 150.000,00динара са ПДВ-ом.

 Напомињемо да се сва документација доставља у два примерка, тако да је потребно припремити **ДВА ПРИМЕРКА ЗАПИСНИКА СА ОДЛУКОМ** О УЧЕСТВОВАЊУ НА “ЈАВНОМ КОНКУРСУ ЗА БЕСПОВРАТНО СУФИНАНСИРАЊЕ АКТИВНОСТИ НА УНАПРЕЂЕЊУ СВОЈСТАВА ЗГРАДЕ - ЗАМЕНА УЛАЗНИХ ВРАТА, МОЛЕРСКО-ФАРБАРСКИ РАДОВИ И ЗАМЕНА ПОШТАНСКИХ САНДУЧИЋА НА ЗАЈЕДНИЧКИМ ДЕЛОВИМА ЗГРАДЕ, ЗА 2023. ГОДИНУ, НА ТЕРИТОРИЈИ ГРАДСКЕ ОПШТИНЕ ЧУКАРИЦА, УРБАНИСТИЧКА ЗОНА XVII“ **И ДАВАЊУ ОВЛАШЋЕЊА УПРАВНИКУ СТАМБЕНЕ ЗАЈЕДНИЦЕ ДА ПОДНЕСЕ ПРИЈАВУ НА КОНКУРС СА ПРАТЕЋОМ ДОКУМЕНТАЦИЈОМ** (један примерак записника се доставља у оригиналу и један у копији)

# КОРАК

**ОПИС ПОСТОЈЕЋЕГ СТАЊА СА ФОТОГРАФИЈАМА КОЈЕ ОДГОВАРАЈУ ОПИСУ**

 У опису постојећег стања потребно је што прецизније описати предмет активности које подразумевају опис квалитета, степен оштећења и циљ који се радовима постиже као и опис радова које би требало предвидети. Уз опис потребно је доставити и фотографије које одговарају том опису.

ПРИМЕРИ:

* Уколико се конкурише за активности на замени улазних врата: опис постојећих врата, радови које би требало извести (демонтажа постојећих врата и монтажа нових са свим пратећим радовима), фотографије;
* Уколико се изводе радови на замени поштанских сандучића: опис постојећих сандучића, радови које би требало извести (демонтажа постојећих, затим монтажа нових са свим пратећим радовима), фотографије;
* Уколико се изводе молерско-фарбарски радови на заједничким деловима зграде: опис постојећег стања зидова, радови које би требало извести (уклањање постојећих слојева, малтерисање, кречење, односно фарбање, са свим пратећим радовима), фотографије.

 За све интервенције предвиђа се и позиција одвоз шута на депонију који настаје демонтажом.

 Напомињемо да се сва документација доставља У ДВА ПРИМЕРКА**.**

# КОРАК

## ПОПУЊАВАЊЕ ПРИЈАВНОГ ФОРМУЛАРА

 **(ОБРАЗАЦ 1)**

 Управник треба да читко попуни сва поља у пријавном формулару, с тим да податак о e- mailu управника стамбене заједнице није обавезан податак (уколико управник стамбене заједнице нема email то поље у пријави може остати празно).

 Уколико у згради има пословних простора, треба водити рачуна да се збир станова и пословних простора у пријавном обрасцу (Образац 1) поклапа са бројем посебних делова који су наведени у записнику (нпр. уколико у згради постоји 15 станова и 5 пословних простора, то је укупно 20 посебних делова).

 Година изградње зграде може бити оквирно наведена.

Напомињемо да се сва документација доставља у два примерка, тако да је потребно припремити **ДВА ПРИМЕРКА ПРИЈАВНОГ ФОРМУЛАРА НА ЈАВНИ КОНКУРС (ОБРАЗАЦ 1)** (један примерак се доставља у оригиналу и један у копији).

# КОРАК

## ПОТПИСАНА ИЗЈАВА

**ДА АКТИВНОСТИ ЗА КОЈЕ СЕ ТРАЖЕ СРЕДСТВА ПО КОНКУРСУ НИСУ ФИНАНСИРАНЕ ОД СТРАНЕ ДРУГОГ БУЏЕТСКОГ КОРИСНИКА**

**(ОБРАЗАЦ 2)**

 Напомињемо да се сва документација доставља у два примерка, тако да је потребно припремити **ДВА ПРИМЕРКА ОД СТРАНЕ УПРАВНИКА ПОТПИСАНЕ И ПЕЧАТОМ СТАМБЕНЕ ЗАЈЕДНИЦЕ ОВЕРЕНЕ ИЗЈАВЕ ДА АКТИВНОСТИ ЗА КОЈЕ СЕ ТРАЖЕ СРЕДСТВА ПО КОНКУРСУ НИСУ ФИНАНСИРАНЕ ОД СТРАНЕ ДРУГОГ БУЏЕТСКОГ КОРИСНИКА (ОБРАЗАЦ 2)** (један примерак се доставља у оригиналу и један у копији).

# КОРАК

# **ПОТПИСИВАЊЕ ИЗЈАВЕ О ОБЕЗБЕЂИВАЊУ ПОТРЕБНИХ ФИНАНСИЈСКИХ СРЕДСТАВА ЗА УЧЕШЋЕ НА КОНКУРСУ**

## (ОБРАЗАЦ 3)

 Изјаву управник даје приликом конкурисања, а уколико се пријава стамбене заједнице нађе на коначној ранг листи и дође до реализације Уговора, који стамбена заједница на основу коначне ранг листе потписује са Градском општином Чукарица, стамбена заједница је дужна да обезбеди тачан износ свог учешћа који ће уплатити на рачун општине одмах по потписивању Уговора о суфинансирању.

Изјава се доставља у **ДВА ПРИМЕРКА, У ОРИГИНАЛУ И ЈЕДАН У КОПИЈИ.**

# КОРАК

# **ОПИС ПОСТОЈЕЋЕГ СТАЊА СА ФОТОГРАФИЈАМА**

# Уз опис постојећег стања доставити и фотографије које одговарају опису.

# КОРАК

## СВУ ДОКУМЕНТАЦИЈУ НАВЕДЕНУ У КОРАЦИМА 1 ДО 6 ЈЕ ПОТРЕБНО СКЕНИРАТИ И СНИМИТИ НА CD.

CD са скенираним документима доставити у **ДВА ПРИМЕРКА.**

# КОРАК

## ЗАВРШНА ПРОВЕРА ДОКУМЕНТАЦИЈЕ ПРЕД КОНКУРИСАЊЕ

Након што сте комплетирали документацију, пре слања проверите да ли је све из корака 1) до 7) ту:

* 1. **ДВА ПРИМЕРКА** попуњеног пријавног формулара на Јавни конкурс „ “ (Образац 1) – **један оригинал и једна копија**;
	2. **ДВА ПРИМЕРКА** решења о упису управника у Регистар стамбених заједница – **ОБА у копији;**
	3. **ДВА ПРИМЕРКА** записника са седнице Скупштине стамбене заједнице на којој је разматрана приоритетна активност/приоритетне активности на унапређењу својстава зграде и донета одлука о учествовању на Јавном конкурсу и давању овлашћења управнику стамбене заједнице да поднесе пријаву на конкурс са пратећом документацијом - **један оригинал и једна копија**;
	4. **ДВА ПРИМЕРКА** описа постојећег стања, са фотографијама – **један оригинал и једна копија**;
	5. **ДВА ПРИМЕРКА** изјаве да активности за које се траже средства по конкурсу

нису финансиране од стране другог буџетског корисника (Образац 2) – **један оригинал и једна копија**;

* 1. **ДВА ПРИМЕРКА** изјаве о обезбеђивању потребних финансијских средстава за учешће на конкурсу (Образац 3) – **један оригинал и једна копија**;

7) **ДВА ПРИМЕРКА** CD-a са снимљеном документацијом из тачака 1) до 6).

# КОРАК

## ПАКОВАЊЕ И КОНКУРИСАЊЕ

 Ако сте све комплетирали, пријаву са одговарајућом документацијом у два примерка (видети кораке 1 до 7) стављате у коверту и на коверти уписујете: **„ПРИЈАВА ЗА ЈАВНИ КОНКУРС** **ЗА БЕСПОВРАТНО СУФИНАНСИРАЊЕ АКТИВНОСТИ НА УНАПРЕЂЕЊУ СВОЈСТАВА ЗГРАДЕ - ЗАМЕНА УЛАЗНИХ ВРАТА, МОЛЕРСКО-ФАРБАРСКИ РАДОВИ И ЗАМЕНА ПОШТАНСКИХ САНДУЧИЋА НА ЗАЈЕДНИЧКИМ ДЕЛОВИМА ЗГРАДЕ, ЗА 2023. ГОДИНУ, НА ТЕРИТОРИЈИ ГРАДСКЕ ОПШТИНЕ ЧУКАРИЦА, УРБАНИСТИЧКА ЗОНА XVII**

Пријава се подноси **Комисији за спровођење конкурса за бесповратно суфинансирање активности на инвестиционом одржавању и унапређењу својстава зграде.**

На коверти уписати – **НЕ ОТВАРАТИ**“, а потом коверту затварате, са комплетираном документацијом, и предајете:

- на писарницу Градске општине Чукарица или шаљете

- препорученом поштом са повратницом на адресу: Град Београд, Градска општина Чукарица, 11 030 Београд, ул. Шумадијски трг бр. 2.

####  Имајте у виду да је рок за подношење пријаве 21 дана од дана објављивања Конкурса на званичној интернет презентацији Градске општине Чукарица, односно закључно са 03.04.2023 године и да имате довољно времена да ваљано комплетирате документацију.

####  Свака пријава која доспе након рока одређеног у позиву, без обзира на начин достављања, сматраће се неблаговременом и неће се разматрати. По окончању поступка неотворена коверта биће враћена подносиоцу пријаве.

####  Непотпуном пријавом сматра се пријава која не садржи сву потребну документацију која је наведена у Конкурсу и неће бити рангирана.

####  Ради добијања додатних информација поводом Конкурса управници се могу обратити слањем питања на мејл адресу gradjevinskokomunalno@cukarica.rs или позивом на број телефона 011/3052-228 сваког радног дана од 12:00 до 15:00 часова.